Craniados

O dos craniados (Craniata), ás veces denominado craniotas (Craniota), é un clado proposto do filo dos cordados, sen categoría taxonómica, que inclúe dous grupos viventes, os mixíns (Myxini) e os vertebrados (Vertebrata), que á súa vez comprende os hiperoartios (Hyperoartia) —entre eles as lampreas— e os gnatóstomos (Gnatostomata) ou vertebrados con mandíbulas.Campbell & Reece (2005), p. 676Cracraft & Donoghue (2004), p. 390 Abarca, por tanto, todos os animais con cranio, xa sexa este óseo ou cartilaxinoso, feito do que deriva o seu nome.

O termo craniados propúxose para substituír o antigo uso do termo vertebrados (vertebrados en sentido amplo). A principal diferenza entre a antiga e a nova interpretación de "vertebrados" é que os mixíns quedan fóra dos vertebrados en sentido estrito, xa que carecen de verdadeiras vértebras.Hickman, C. P., Roberts, J., Keen,L. S., S. L., Larson, A. & Eisenhour, D. J., 2007. Animal Diversity, Fourth Edition. New York: McGraw Hill. O termo Vertebrata debe usarse en sentido estrito para incluír só aos craniados con auténticas vértebras (lampreas e vertebrados con mandíbulas), tal como se pon de manifesto no seguinte cladograma:

O termo "Vertebrata", usado en sentido amplo, é sinónimo de "Craniata", e inclúe os mixíns, que non posúen auténticas vértebras; si usamos Vertebrata en sentido estrito (só os cordados con vértebras), debe excluirse dito grupo. Porén, hai evidencias que xustifican que os mixíns deben ser incluídos entre os vertebrados.Kuraku et al. (2000): "Monophyly of Lampreys and Hagfishes Supported by Nuclear DNA–Coded Genes". Biol Rev Camb Philos Soc. 75 (2):191-251. Resume

 Características 
As principais características dos craniados son:Tree of Life, Craniata  Consultada o 22/11/2012.
 Cranio inicialmente cartilaxinoso e fibroso.
 Cerebro dividido en cinco partes, rombencéfalo, metencéfalo, mesencéfalo, diencéfalo e telencéfalo, que se continúa posteriormente nunha medula espiñal.
 Con polo menos sete nervios craniais: nervio olfactorio (I), nervio óptico (II), nervio trixémino (V), nervio facial (VII), nervio auditivo (VIII), nervio glosofarínxeo (IX) e nervio vago (X).
 Presenza da liña lateral, órgano sensorial usado para detectar o movemento e a vibración da auga circundante (ausente nos amniotas).
 Presenza de hipófise.
 Presenza de aleta caudal (que desaparece nos tetrápodos).
 Aparello circulatorio composto por arterias, veas e capilares.
 Corazón en posición ventral con polo menos dúas cámaras, atrio (aurícula) e ventrículo.
 Con páncreas (inicialmente disperso ao longo da parte anterior do tubo dixestivo), glándula produtora de enzimas e hormonas (glicagón e insulina) que regulan o nivel de glicosa no sangue (glicemia).
 Con fígado con diversas funcións metabólicas, entre elas segregar bile
 Con riles, cuxa unidade funcional é o nefrón.
 Con polo menos un canal semicircular no oído interno

 Árbore filoxenética 
 Deuteróstomos
 Cordados
 Cefalocordados
 Olfactores
 Urocordados
 Craniados
 Myxini
 Vertebrados
 Petromizontiformes
 Gnatóstomos (vertebrados con mmadíbulas)
 Condrictios (peixes cartilaxinosos)
 Osteíctios (peixes óseos)
 Actinopterixios (peixes con aletas radiadas)
 Sarcopterixios (peixes conb naletas carnosas)
 Actinistios (celacanto)
 Ripidistios
 Dipneustos
 Tetrápodos
 Lisanfibios
 Amniotas
 Saurópsidos
 Anápsidos 
 Testudines (tartarugas)
 Diápsidos 
 Lepidosauria 
 Sphenodontida (tuátara)
 Squamata (serpes)
 Archosauromorpha 
 Crocodylia (crocodilos)
 Saurisquios 
 Aves
 Sinápsidos (dos que derivaron os Mamíferos)

 Notas 

 Véxase tamén 

 Bibliografía 
 Campbell, Neil A. & Reece, Jane B. (2005): Biology, Seventh Edition. San Francisco CA: Benjamin Cummings.
 Cleveland P.; Hickman, J.; Roberts, L. S., Keen, S. L.; Larson, A. & Eisenhour, D. J. (2007): Animal Diversity, Fourth Edition. Nova York: McGraw Hill.
 Cracraft, Joel & Donoghue, Michael J. (2004): Assembling the Tree of Life. Nova York: Oxford University Press US. ISBN 978-0-19-517234-8.
 Donoghue, Phillip C. J.; Forey, Peter L. e Aldridge, Richard J. (2000): "Conodont affinity and chordate phylogeny". Biological Reviews 75 (2): 191–251. Resumo
 Hickman, C. P.; Ober, W. C. & Garrison, C. W. (2006): Principios integrales de zoología, 13ª edición. Madrid: McGraw-Hill-Interamericana. ISBN 84-481-4528-3.

 Outros artigos 
 Cordados
 Mixíns
 Vertebrados

 Ligazóns externas 
 Evolución e Filoxenia. Os Reinos da materia viva  Consultada o 22/11/2012.


Categoría:Animais